Õnnista ja hoia meid
Kõigekõrgem, oma käega
Kaitse alati me rahva teid
Vöötades väega meid nõrku enda ees
Kogu täius on sinu käest
Vaim sinu vaimust
Katsu läbi me südamed
Hoia oma silmad me peal
Et me ei eksiks teelt
Et me rahvas ei hukkuks
Hoia oma silmad me peal
Me sünnimaa üle aina
Oma tiibade vari laota
Tänud koorile ja Kari Tikkale.
Missio Helsinki jätkub meie kogudustes,
kodudes ja töökohtades ning muudes teistes paikades.
Võite inimesi kutsuda sügisel etenduvale filmile "Kujanjuoksu",
mida näidatakse Helsingis alates 11. septembrist.
See on liigutav lugu
raskustesse sattunud poisist, kes otsib lahendust.
Soovitan minna seda vaatama.
Laulame nüüd koos laulu, mis põhineb Jeesuse palvele,
et Ta jüngrid oleksid üks, et kogu maailm võiks uskuda.
Maailm on kildudeks rebitud.
Kogudusedki kipuvad sageli lõhenema,
kuid Jeesuse palve on meile teejuhiks.
Palume ja laulame seda koos.
Tõuseme.
Laul "Isa, ühenda meid üksteisega" on kavalehe tagumisel lehel.
Isa ühenda meid üksteisega
Et maailm Sinu armastust
Võiks tunda, uskuda
Isa ühenda meid üksteisega
Et maailm Sinu armastust
Võiks tunda, uskuda
Isa ühenda meid üksteisega
Et maailm Sinu armastust
Võiks tunda, uskuda
Aitäh. Olge head, võtke istet.
Üritusel Missio Helsinki
vastutavad muusika eest Evia ja Pelle Kaarsalo.
Nad on südamlikud inimesed ja see väljendub nende muusikas.
Nüüd laulab meile Evia.
Olgu kiidetud meie Issanda Jeesuse Kristuse nimi.
Suur aitäh igaühele teist võrratu aja eest Missio Helsinkil.
Oleme Pelle ja lastega tundnud teie juures kui kodus.
Samuti nagu laulsime ennist palvet, oleme kõik üks Jeesuse Kristuse tõttu.
Igal korral, kui kohtan teid,
on teil naeratus näol ja armastus, mida tean, et on Tema tõttu.
Mul on eesõigus laulda Jeesuse Kristuse ristist.
See on mu kirkus ja au.
Rist tõsteti maailma pärast üles
Mis kadunud pimedusse ja häbisse
Jumala Poeg sai selleks, kes kandis inimkonna koormat.
Nüüd võin Teda näha läbi rõõmupisarate
Ta armastab mind ja võttis minu koha
Oo, see rist, kus Jeesus andis oma elu
See on mu auhiilgus ja au
Rist - märk Jumala täiuslikust armastusest
See on alati mu lugu ja laul
See on alati minu lugu
See on mu ainus auhiilgus
See on alati minu lugu ja laul
Las rist olla sinu lugu ja su laul
Aitäh Evi ja Pelle.
Annan sõna edasi Ahti Hirvonenile, Missio Helsinki juhatajale.
Kallid sõbrad, oleme sellel nädalavahetusel kuulnud,
kuidas Kalevi Lehtinen tõlkis Billy Grahamit soome keelde.
Oleme näinud, et Kalevi räägib soome keelt väga hästi,
kuid nüüd näeme, kui hästi ta oskab inglise keelt.
Oleme Misso Helsinki viimasel koosolekul.
Kuigi Missio Helsinki tähtsaim osa,
st järeltöö kogudustes, pole veel alanud,
tahaksin juba praegu öelda mõningad tänusõnad.
Tahan, et see kõne tõlgitaks inglise keelde,
et me inglise keelt rääkivad sõbrad võiksid siin staadionil seda kuulda.
Me ei kohtu enam nii suure rahvahulgana Missio Helsinki üritusel.
Ühtlasi suletakse ka
mõne nädala pärast organisatsioon Missio Helsinki.
Suurim tänu selle eest,
mida oleme lähinädalatel kuulnud, kuulub meie Jumalale.
Meil on oluline pidada meeles, kui oleme üksi või üheskoos.
Oleme saanud olla Tema töötegijad selles võrratus töös.
Juhtkonna poolt tahan tänada kõiki koostööpartnereid.
Meil on olnud eri töötegijaid
alates peasekretärist, tõlkidest, kuni eestpalvetajate ja annetajateni.
Ma ei saa tuua välja kõiki nimesid, kuid saan öelda, et ühine panus
on teinud võimalikuks ürituse Missio Helsinki.
Tahan eriliselt välja tuua dr Billy Grahami,
sest enam kui keegi teine, on ta pühendanud end sellele tööle.
Enne kui ta tuli kaks nädalat tagasi Soome,
tekkis Soomes tema kohta üsna ainulaadne arutelu.
Tema kohta oli eri arvamusi
ja ta nimele lisati paljusid sõnu, mis algasid sõnaga "super".
Kui nägime teda, mõistsime, et sõnaga "super" võis nimetada üht.
Ta oli pikem kui pea kõik meist.
Paljude üllatuseks oli ta väga alandlik ja tagasihoidlik mees.
Ta tunnistas avalikult, et ta on tühi ja ebapädev
kuulutama meile evangeeliumi, kui tal ei ole Püha Vaimu väge.
Kõik siinviibijad teavad,
et Jumal on andnud talle sel nädalavahetustel selle väe.
Au ja tänu kuulub väe andjale.
Tahan teid tänada dr Graham
kõikide soomlaste poolt, et tulite Soome.
Kõigist lugematutest kutsetest hoolimata,
mida olete sel aastal saanud, otsustasite võtta vastu me kutse.
Tahan ühtlasi tänada kõiki teie meeskonnaliikmeid,
kes on osalenud Missio Helsinki ürituses.
Eeskätt tänan Blair Carlsoni,
kes on viibinud siin pea aasta, et Missio Helsinkit ette valmistada.
Tänu Missio Helsinkile on meil ja kogudustel piisavalt oskusteavet.
Samal ajal on loodud ka püsiv sõprussuhe.
Tänan teid, dr Billy Graham.
Soovin õnnistust teile ja te naisele, kui alustate oma reisi Hiinasse.
Andku Jumal teile väge ja tugevust, et jätkata te üleilmset teenistust.
Tean, et täna reisite Jaapani.
Mõni aasta tagasi kuulsin
ühest Jaapani uurimusest, mis on selle keele kauneim sõna.
Esimesel kohal oli "sayonara".
See on soome keeles "näkemiin" ehk jällenägemiseni.
Tänan teile.
Tänan inglise keeles kõigest,
mida on meie siinoleku ajal öeldud ja tehtud.
Ma ei unusta eales hr Ahti Hirvoneni lahkeid ja heldeid sõnu.
Arvatavasti mäletatakse mind kui pikka meest.
See on minu jaoks uus omadussõna.
Eriti, kuna mul on kaks väimeest ja poeg, kes on minust pikemad.
Koju jõudes räägin neile, kuidas mind täna siin esitleti.
Kuidas saaksin kõiki tänada?
Piiskop Lehtonen
ja mu hea sõber Kalevi Lehtonen, kes on mind õhtust õhtusse tõlkinud.
Samuti hr S. Fernström, kes tõlkis rootsi keelde.
Samuti hr Juhani Peltonen,
kes suhtles meiega ning teinud väga rasket tööd.
Olen teda jälginud ja arvan, et ta ei ole midagi unustanud.
Tänan teda selle eest.
Ühtlasi Tapio Aaltonen ja Hendrik Perree.
Nende töö eest siin.
Olen tänulik nii paljude eest, et ei suuda kõiki välja tuua.
Paljude nimesid ma ei ole veel õppinud hääldama.
Inglastele on soome keel raske.
Võibolla on soome keel taevane keel, ma ei tea.
Näen, et staadion on siin samaväärselt täis.
Esimest korda tulles arvasin, et see staadion ei saa kunagi täis.
Eile sadas vihma ja täna olete täitnud staadioni.
See on paljude töö ja palvete tulemus.
Tänan kõiki, kes on panustanud üritusse Missio Helsinki.
Kuulsin aastaid tagasi lugu ühest mehest USAs.
Ta töötas poes klienditeenindajana.
Ta läks igal päeval jala koju ning ta teele jäi alati surnuaed.
Ühel päeval läks ta hilisõhtul koju.
Ta ei teadnud, et teel oli kaevatud haud.
Ta kukkus sellesse.
Ta püüdis välja saada ning hüüdis appi.
Keegi ei kuulnud teda.
Lõpuks ta andis alla
ja jäi hauda magama ning ootas päevavalget.
Keskööl tuli sinna üks jahilt tulnud mees.
Temagi kukkus sisse.
Ta püüdis sellest välja saada,
märkamata meest haua teises otsas magamas.
Ta ei saanud välja.
Lõpuks puudutas ta õlga üks käsi pimedusest.
Puudutaja ütles, et ta ei saa siit kunagi välja.
Ta pääses.
Te täitsite selle staadioni.
Me ei unusta kunagi seda ühist üritust Helsingis.
Nõustume, et anname kogu au ja kiituse selle eest Jumalale.
Usun, et räägin kolleegide eest, kes on käinud möödunud aastal
mitu korda edasi-tagasi, et anname kiituse ja au Jumalale.
Olen õppinud üht - Helsingis on tuuline.
Olen püüdnud mõista, mis on selle suund.
Rääkisin naisega sellest alles täna hommikul.
Ütlesin, et ta vaataks üht puud.
Tundus, et tuul tuleb läänest.
Naine osutas teisele puule, öeldes, et tuul tuleb idast.
Näib, et see tiirleb.
Soome on võrratu koht, kus kogeda jahedat suve.
Me elame väga palavas kliimas.
Paljud ameeriklased
annaksid kõikvõimaliku, et olla tänases kliimas.
Tänase jutluse aluseks tahan võtta Galaatia 6:14.
"Aga mulle olgu olemata,
et ma kiitleksin muu kui meie Issanda Jeesuse Kristuse risti üle,
mille läbi maailm on minule risti löödud ja mina maailmale."
"Aga mulle olgu olemata,
et ma kiitleksin muu kui meie Issanda Jeesuse Kristuse risti üle,
mille läbi maailm on minule risti löödud ja mina maailmale."
Aastaid tagasi siin käies jäi mulle meelde üks asjaolu.
Selleks oli teie lipp.
Maakohtades nägin kodude ees lippe.
Kõikidel lippudel oli rist.
Keegi pani teie lipule risti kaua aga tagasi te ajaloos.
Mäletan, kui reisisime sõja-järgselt Londonisse, Inglismaale.
Üks, mis mulle meelde jäi olid pommitamisest jäänud varemed.
Üks suur hoone ei olnud saanud kahjustada.
Seda võis näha mitmete kilomeetrite tagant.
Sellel oli rist.
Selleks oli Püha Pauluse katedraal.
Kuhu iganes te maailmas reisite, on kogudustehoonel rist.
Olgu õigeusu, luteri, episkopaali, anglikaani kirik
või mis iganes konfessioon, on neil kõigil rist.
Olemas on üks pidepunkt, milles kõik kristlased nõustuvad.
Selleks on asjaolu, et rist on kristluse keskpunkt.
Coventry oli üks enim sõjas kannatada saanud suurlinn Inglismaal.
Katedraalgi hävis.
See otsustati taastada.
Rist katedraali tipus pandi paika helikopteriga.
Inimesed nägid seda telekast üle kogu maailma.
Kui lähed Everesti tippu, näed, et seal on lume alla maetud väike rist.
Selle pani sir Edmund Hillary,
kes oli esimene mees, kes vallutas Everesti tipu.
Olime kord Kirde-Indias
ja lendasime Delhi poole just päikeseloojangu ajal.
India piloot palus mul istuda temaga kokpiti.
Seal oli indialasest juhtpiloot, kes pöördus ja suudles mu kätt.
Ta ütles, et olen kristlasest püha mees.
Ta näitas mulle Everesti, kui lendasime suurtest mägedest üle.
Minule tundusid kõik tipud ühesugused.
Ta näitas mulle üht tippu,
kuid ma ei saanud aru, milline näidatust on Everest.
Mõtlesin seal olevale ristile.
Olen näinud paljusid, kelle kaelas on kuldketi otsas rist.
Olen näinud Piibleid, mille esikaanel on rist.
Mida rist tähendab?
Mis on selle mõte?
Miks on see niivõrd oluline?
Miks on oluline, et tuled ja astud risti alla?
Apostel Paulus kirjutas sellest.
Ta ütles, et ta kiitleb ristist.
Ta oleks enda osas kiidelda paljudest asjadest.
Ta oleks võinud kiidelda oma haridusest,
sest oli üks tolle aja üks harituim isik.
Oleks võinud kiidelda, et valdab mitmeid võõrkeeli.
Ta oleks võinud kiidelda oma usust, sest oli tõsiusklik.
Ta oleks võinud kiidelda paljudest asjadest Kristuse osas.
Jeesuse neitsisünnist.
Jeesuse suurest õpetusest.
Tema kaastundest vaeste ja puuduses olevatele.
Tema murest näljaste osas.
Tema haigete tervendamisest.
Tema ülestõusmisest.
Kristuse tulevasest hiilgusest.
Siiski kiitles ta ristist.
Rist oli kurjategijate hukkamispaik.
See oleks sama kui kiidelda võlla või elektritooli üle.
Miks kiidelda mehe surmast?
Mõtleme sellele hetke.
Ristilöömine oli üks kõige hullem hukkamisviis.
Päeval, mil Jeesus suri, suri temaga koos kaks meest.
Ta suri kesksel ristil,
mõlemal pool Teda suri üks kurjategija.
Sõdurid tõid Jeesuse ja kaks kurjategijat hukkamisele.
Neid piitsutati piitsadega, millel olid metallitükid.
Tema pähe pandi okaskroon.
Jeesuse selga pandi raske rist.
Jeruusalemm oli täis inimesi, kes tähistasid kui karnevali.
Hukkamist saatis suur rahvahulk.
Jeesus nõrkes verekaotusest ning komistas ja kukkus.
Siimon Küreenest, aafriklane aitas tal risti kanda.
Rahvahulgad pilkasid ja naersid.
Küsiti, et Ta on päästnud teisi, kuid miks ei päästa end.
Öeldi, et Ta päästaks end ning astuks ristilt maha.
Vargad, kes olid Temaga, pilkasid teda samuti.
Üks varas lõpetas pilkamise.
Tema näole tuli veider ilme.
Ta hüüdis sõpra teisel ristil, öeldes: "Kas sa ei karda Jumalat?
See mees kesksel ristil ei ole teinud midagi surmaväärt."
Seejärel pöördus ta Jeesuse poole:
"Issand, mõtle minule, kui astud oma kuningriiki."
See oli kõik, mida ta ütles.
Pea mind meeles.
Jeesus lubas teda meeles pidada.
Jeesus ütles, et juba täna on ta Temaga paradiisis.
See mees vääris surma.
Ta vääris hukkamõistu.
Ta vääris põrgut.
Jeesus andestas talle sealsamas.
Tal ei olnud aega saada ristitud.
Tal ei olnud aega käia leeris.
Tal ei olnud aega teha häid tegusid.
Jeesus andestas talle ning võttis ta temaga taevasse.
Inimesed on minult
terves maailmas küsinud, kas neil on veel lootust.
Kas Kristus saab neid päästa?
Prostituudid, alkohoolikud, röövlid, mõrvarid ja vangid.
Nad on meile sadu kirju kirjutanud.
Nad küsivad, kas on võimalik, et Jumal andestaks neile.
Jah, Jumal armastas maailma,
et andis oma ainusündinud poja, et kes iganes usub Temasse,
ei hukkuks vaid et tal oleks igavene elu.
Jah, Jumal armastas maailma,
et andis oma ainusündinud poja, et kes iganes usub Temasse,
ei hukkuks vaid et tal oleks igavene elu.
Paljud otsivad täna päästet ilma ristita.
Nad tahavad naelteta Kristust.
Ohvrita pole võitu.
Suure reedeta pole ka ülestõusmispühi.
Bonhoeffer ütles, et mõned püüavad saada Jeesust odavana.
See hind ei lange.
Jeesus ei tee kompromisse.
Kui tahad saada oma patud andeks, pead tulema risti alla.
Usun, et Paulus mõtles paljule, kui ütles, et kiitleb üksnes ristist.
Kui vaatan ristile, näen me pattude sügavust.
Me ei mõista patu sügavust Jumala silmis enne, kui näeme risti.
Kasvasin lapsepõlves farmis.
Selle keskel oli kena veeallikas.
See oli saastatud ülajooksul olevast tehasest.
Kui lehmad jõid sellest, jäid nad haigeks ja surid.
Me ei saanud selles ujuda.
Me ei saanud selle vett juua.
Sama on ka kogu inimkonnaga.
Kogu inimkonna ees jookseb jõgi.
See on vaimne saastatus ja haigus, mida nimetatakse patuks.
Oleme kõik süüdi.
Püüame käituda, justkui me ei ole halvad.
Me ei olegi.
Usun, et enamik soomlasi on head inimesed.
Jumala silmis oleme kõik patused.
Mäletan, kui meil sadas kodukandis lund.
Ema pesi riideid igal esmaspäeval.
Ta laotas linad ja riided pesunöörile.
Lina ja padjaüür tundus väga valge.
Kui ta pani need lume kohale rippuma, näisid need mustana.
Sama on ka Jumalaga.
Võid näida heana, pühana, puhta ja kenana teisele inimestele.
Jumala silmis oled patu tõttu must.
See on mõjutanud su mõistust, südametunnistust, tundeid ja tahet.
Oleme patused.
Pattu ei saa ükski inimene hinnata.
Me ei saa öelda, et oleme sama head kui keegi teine.
Peaksime hindama oma headust risti alusel.
Jeesuse Kristuse pühaduse alusel.
Tema pühaduse kohaselt olen maailma suurim patune.
Räägime patust, kuid me ei tea,
mil määral solvab see Jumalat, kuni vaatame ristile.
Mis on patt?
Jumala moraalsete seaduste murdmine.
Apostel Johannes ütles, et see on seaduserikkumine.
Oleme loomupäraselt patused.
Oleme seda otsuste tõttu.
Oleme patused oma tegude tõttu.
Jah, see on mõjutanud me mõistust.
Sa ei saa end mõistuslikult Jumalani mõelda.
Piiblis öeldakse,
et maine inimene ei võta vastu Jumala Vaimult.
See on talle rumalus.
Kui loed Piiblit, tundub, et paljud asjad seal on väga rumalad.
Seda seetõttu, et su mõistus on patu poolt rikutud.
Patt mõjutab su tahet.
Jeesus ütles, et kes teeb pattu, on patu ori.
Paljud tahavad lõpetada halbu asju, millega tegelete, kuid ei suuda.
Olete püüdnud ja ebaõnnestunud.
Meist saavad patu orjad.
Jeesus ütles, et saame tõde tunnetades vabaks.
Sellega ütles Ta, et on tõde, mis saab teid vabastada.
Patt mõjutab ka su südametunnistust.
Kui võtate näiteks konna
ja panete kuuma vette, hüppab ta kiirelt välja.
Kui ta panna aga külma vette
ja aeglaselt seda soojendada, saad sa ta ära tappa.
Samamoodi on ka patuga.
See on kui vähkkasvaja.
Sa pole sellest teadlik ega tunne, kuid see tegutseb su kehas.
Patt on Jumala silmis nii kohutav.
Ta andis oma Poja elu ristil, et me patud andestada.
Piibli öeldakse, et Jumal pani kõigi me patud Jeesusele.
Piiblis öeldakse, et Kristuse veri puhastab meid kogu patust.
Rist võib sind vabastada.
Kas tahad siit lahkuda teadmisega, et su patud on andestatud?
Kas tahad siit lahkudes teada, et surres lähed taevasse?
Kas tahad lahkuda siit vabana?
Sul on täna see võimalus.
Teine mõte ristist.
Paulus ütles, et kiitleb ristist ning see on teine põhjus.
See näitab Jumala armastust.
Jumal ütleb meile kõigile, et armastab meid.
Ma armastan sind.
Andsin oma Poja sinu eest.
Jumal väljendas oma armastust meie vastu sellega,
et kui olime veel patused, suri Kristus meie eest.
Paulus ütles kirjas galaatlastele,
et Jumal armastas teda ning andis iseend tema eest.
Kuna Jeesus on Jumala Poeg, võib ta meid kõiki nimepidi kutsuda.
Sa ei olnud veel sündinudki,
kuid Jumal nägi sind mitmete põlvkondade pärast.
Ta suri just sinu pärast.
Ta lepitab meid Jumalaga.
Kolmas asi.
Paulus kiitles ristist, sest see on ainus tee päästeni.
Kristus lunastas meid.
Ta tuli meid vabastama.
Vabaks süüst.
Vabaks seadusest ja anda tagasi suhte Jumalaga.
Vabaks enesekesksusest, mis on hävitav.
Ta vabastas meid oma verega.
Ta avas tee, et meil võiks olla suhe ja sõprus Jumalaga.
Martin Luther ütles midagi, mida tahaksin korrata.
Ta ägas roomlaste kirja osas.
Paulus oli selle kirjutanud,
kuid Luther võitles ja püüdis mõista esimest peatükki.
Ta ütles järgnevat.
"Igatsen mõista Pauluse kirja roomlastele.
Mu ees polnud ühtki takistust kui see üks - Jumala õigsus.
Arvasin, et see tähendab, et Jumal on õige
ja tegeleb õiglaselt, kui karistab ebaõiglust.
Mõtlesin sellele päeval ja ööl.
Lõpuks mõistsin seda tõde.
Jumala õigsus tähendab,
et Jumal mõistab meid õigeks oma armust ja halastusest
ja teeb meid õigeks läbi meie usu.
Seda mõistes sündisin uuesti.
Läksin avatud väravatest paradiisi.
Kogu Piibel sai minu silmis kui uue tähenduse.
Nüüd sai sellest miski,
mis räägib Jumala armsast ja võimsast armastusest.
See Pauluse kirjakoht sai mulle väravaks taevasse.
Mida ootab Jumal sinult?
Õigsust.
Sul ei ole seda.
Oled patune.
Mida teed?
Sa ei saa seda osta.
Ükski pood ei müü seda.
Stockmanis ei ole seda.
Sa ei saa seda välja teenida.
Kuidas seda saada?
Õigsus, mida Jumal nõuab, antakse sulle tasuta risti läbi.
Jumal annab sulle õigsuse, mille pead usus vastu võtma.
See juhtus ka Lutheriga ning raputas kogu Euroopat.
See võib juhtuda täna ka sinuga.
Võid lahkuda siit õigsusega, mida Jumal annab sulle risti läbi.
Kui lähed risti alla, ei pea sa läbima suurt kohtumõistmist.
Rist oli ise sinu hukkamõist.
Jeesus võttis hukkamõistu sinu eest enda peale.
Sa ei pea seda ostma.
Sa ei pea selleks tööd tegema.
Piiblis öeldakse, et armu läbi olete päästetud.
Arm tähendab midagi, mida sa ei teeni välja.
See on Jumala kink.
Mitte kellegi tegudest, et keegi ei saaks kiidelda.
Piibel hoiatab samuti, et on olemas tee,
mis näib õige, kuid selle lõpp on surm.
Jeesus ütles, et elus on kaks kindlat teed.
"Minge sisse kitsast väravast,
sest lai on värav ja avar on tee, mis viib hukatusse,
ja paljud valivad selle tee," ütleb Jeesus.
Enamik inimkonnast on sellel hukatuse teel.
Seejärel ütles Jeesus põhjuse.
"Kuid kitsas on värav ja ahtake on tee, mis viib ellu,
ja pisut on neid, kes selle leiavad."
Võid olla ristitud ja leeritatud ning juhtida kogudust,
omamata siiski kogemust, millest rääkis Martin Luther.
Saad selle, kui võtad Jeesuse oma südamesse vastu.
Kristus on seejärel sulle igal päeval vägagi reaalne.
Paulus kiitles ristist, sest see iseloomustas patu sügavust.
See näitab Jumala armastust ja on ainus tee päästeni.
Olemas on veel üks põhjus.
Ta kiitles ristist, sest teadis, et see annab elule uue vaatenurga.
Kui oled olnud risti ees, ei saa sa kunagi olla seesama.
Loodan, et seesama juhtub Soomes Missio Helsinki tagajärjel.
Soome kogudused ei ole enam eales samad.
Miski juhtub igas Soome linnas ja külas.
Loodan ja palun, et iga linn ja küla
võiks selle järel korraldada oma piirkonnas misjoniürituse.
Teie koguduses.
Teil ei ole vaja, et keegi USAst tuleks teile rääkima.
Teil on siin Soomes paljusid.
Seesama mees, kes mind hetkel tõlgib,
on kutsutud evangelistiks ning ta võib tulla ka teie linna.
Mõned inimesed tahavad teda sinna saata.
Usun, et see võib olla algus ühele suurele ärkamisele Soomes.
Lugesin, et teie riigis
on kahe sajandi jooksul olnud viis ärkamise lainet.
Võibolla näeme hetkel kuuenda ärkamise suurt lainet.
Jumal teeb üht uut ja suurt tööd me ajal.
Soomest võib saada
suur vaimulik superjõud, mis õnnistab kogu maailma.
Noored võivad kanda misjonäridena sõnumi ristist üle kogu maailma.
Te võite olla arstid, õpetajad ja jutlustajad
ning minna üle kogu maailma evangeeliumi kuulutama.
Piiblis õpetatakse,
et ristist leiame uue väe, kaastunde ning kutsumise.
Kui oled tulnud risti ette, ei ole sa enam kunagi seesama.
Piiblis öeldakse,
et kui keegi on Kristuses, on ta uus loodu,
vana on möödas ja kõik on saanud uueks.
Kas see on ka sinuga juhtunud?
See võib täna juhtuda.
Piiblis öeldakse, et täna on päästepäev.
Nüüd on õige aeg.
Mitte homme.
Jeesus läks ühel päeval läbi väikese Jeeriko linna.
Üks pime istus seal.
Ta palus korduvalt: "Aita pimedat!"
Ta kuulis rahvahulka lähenemas.
Ta küsis, kes tulevad.
Keegi ei vastanud.
Lõpuks tõmbas ta kellegi kuuest ning küsis, kes tuleb.
Ta ütles, et Jeesus Naatsaretlane.
Pime ei oodanud, et kuulda,
mida variserid, saduserid ja riigijuhid ütlesid Jeesuse kohta.
Ta kasutas üht hetke, mis tal oli.
Ta hüüdis suure häälega:
"Jeesus Naatsraetlane, halasta mu peale!"
Jeesus peatus.
Täpselt samamoodi nagu Ta peatub täna mõne teie puhul.
Ta teab te koormaid, probleeme ning intellektuaalseid kitsaskohti.
Ta armastab sind.
Ta peatub ja kuulab sind ning tuleb sinu südamesse.
Ta tuli sel päeval selle pimeda mehe südamesse.
Ta ainult ei andestanud ta patud vaid tegi ta ka terveks.
Rist annab meile uue motivatsiooni teenimiseks.
Martin Luther Kingile anti Stockholmis rahupreemia auhind.
Reporter esitas talle küsimuse.
Mis sind motiveeris?
Martin vastas, et ta isa evangeeliumi jutlus.
Ta isa jutlustas alati ristist.
Mäletan, kuidas reisisin kord M. L. Kingiga Lõuna-Ameerikasse.
Veetsime kaks nädalat koos.
Rääkisime mitmetel teemadel.
Üheks suurimaks tõuketeguriks selle mõjuka ameerika
mustanahaliste õiguste eest võitleva reformaatori elus oli Kristuse rist.
Külastasin Kalkutas ema Theresat.
Tema kaelas on suur rist.
Küsisin: "Ema, mis hoiab sind siin kohas kinni?"
Ta ütles, et see, mis juhtus sellel ristil.
Jeesus Kristus suri ristil minu eest.
Paulus kiitles ristist, sest teadis, et see garanteerib talle tulevase elu.
Ilmutuse 5. peatükis öeldakse:
"sest sina olid tapetud ning sina oled ostnud Jumalale
oma verega inimesi kõigist suguharudest
ja keeltest ja rahvastest ja paganahõimudest
ning oled nad teinud kuningriigiks ja preestreiks meie Jumalale
ning nad hakkavad valitsema kuningatena üle ilmamaa."
Mida mõtled ristist?
Mida oled selle osas teinud?
Sellel on vägi sind muuta,
sulle andestada, anda igavene elu ning lepitada sind Jumalaga.
Mida tehti tol ajal?
Mõned olid ükskõiksed.
Piiblis öeldakse, et mõned istusid maha ja vaatasid Jeesust.
Lisaks skeptikud ja kriitikud.
Nad mõnitasid möödudes ja pöörasid oma pea ära.
Ühtlasi oli suhtumine, mis päästab.
Roomlasest tsentuurio ütles: "Tõesti, see pidi olema Jumala Poeg."
Palun, et uuriksid täna oma südant.
Paljusid teist on ristitud ja leeritatud ning teid nimetatakse kristlaseks.
Kuulute ehk baptistide või nelipühilaste kogudusse,
kus ei käida leeris nagu luteri koguduses.
Küsin täna sinult, kas Kristus elab sinus.
Võid Temast palju teada, teadmata seejuures Teda isiklikult.
Ta pakub sulle andestust, igavest elu ja Püha Vaimu.
Palu, et Kristus tuleks täna sinu südamesse.
Uuel viisil, et ta muudaks sind
ja annaks sulle innukuse, mis peaks Jeesuse vastu olema.
Kui tahad seda teha,
palun, et tõuseksid oma istmelt ja seisaksid selle lava ette.
Ütled sellega sümboolselt: "Avan oma südame Kristusele."
Tahan tulla risti ette, et võiksin saada patud andeks.
Tahan uut elu ja sündida uuesti nagu Luther.
Kas tuled?
Viimaste õhtute jooksul oleme näinud, kuidas sajad on tulnud.
Eelmisel õhtul oli ehk 1900 inimest.
Mõned teist on reisinud pika maa.
Teil ei pruugi eales olla elus sedasama võimalus.
Jeesus möödub.
Ära jää sellest hetkest ilma.
Kui olete kõik tulnud, tahan teiega rääkida.
Palvetan teiega ja annan kirjandust, mis aitab teid teie kristlikus elus.
Kui oled sõprade,
sugulaste või delegaatidega, võivad nad teid oodata.
Võid tõusta ja nüüd tulla.
Miks palun, et tuleksid avalikult?
Iga inimene, keda Jeesus kutsus, kutsuti avalikult.
Ta ütles, et kui sa ei ole valmis Teda inimeste ees tunnistama,
ei tunnista Ta sind ka oma Isa ees taevas.
Jeesus rippus sinu eest avalikult ristil.
Tule nüüd ette ja anna end Jeesusele.
Ava Temale oma süda.
Kui tuled ülaosast, läheb sul kauem, seega võid juba nüüd hakata tulema.
Võid võtta sõbra kaasa.
Ära jää sellest hetkest ilma.
Tulge.
Siin on inimesi,
kes ei saa soome keelest aru, kuid mõistavad inglise keelt.
Võite saada inglise keelset nõu minust vasakul ja teist paremal.
Paljud tulevad veel.
Jumal räägib sulle.
Palun, et keegi ei lahkuks nüüd staadionilt.
See on väga püha hetk.
Paljud seisavad oma igavese elu ristteel.
See, mida nad täna otsustavad,
võib neid mõjutada ka tuhande aasta pärast.
Palun, et kõik palvetaksid.
Nende eest, kes veel otsustavad.
Tulge nüüd.
Isegi, kui tuled ülalt, on sul veel aega.
Ära tee viga, et lükkad seda otsust edasi.
Sul on Kristust nüüd vaja.
Sul on just nüüd võimalus.
Tule.
Tahan rääkida teile, kes veel tulete.
Tulge julgelt.
Võid mind samal ajal kuulata.
See on oluline, et tuled.
Tahan rääkida kõigile, kes on juba tulnud.
Olete täna Kristuse juurde tulnud.
Mitte minu juurde.
Ma olen vaid inimene.
Mul ei ole erilist väge.
Tulite Kristuse juurde, kes suri teie eest.
Ta tõusis surnust ning elab tänapäevalgi.
Tuled usus.
Sa ehk ei mõista kõike.
Mäletan õhtut, kui tulin ette, sest läksin peaaegu tagasi.
Arvasin, et teen end lolliks.
Ma ei mõistnud, et see on otsus,
mille järel hakkab kogu mu elu muutuma.
Sellest hetkest hakkasin Jeesust järgima.
Täna on oluline, et teeksid nelja asja.
Loe Piiblit.
Anname teile igaühele osa Piiblist.
Ära lahku selle raamatuta.
Sellel on kaks osa.
Ühes osas leiad piibliõpet ja väljatoodud kirjakohti,
mida saad välja tõmmata ning taskus kaasas kanda.
Siin on ka infovoldik,
mis aitab mõista, mida sinu tänane otsus tähendab.
Seal on ka kaart, mille täitmisel saadetakse sulle lisamaterjale.
Su nimi ei tule minule
vaid Missio Helsinki ühingule, mis saadab sulle lisamaterjale.
Su lähedal on märgiga nõustaja, kes saab sulle anda kirjandust.
Ta on saanud väljaõppe,
et vastata sinu küsimustele tänase otsuse osas.
Teine punkt on palvetada.
Palveta igal päeval.
Palveta alati kõige pärast.
Jumal armastab sind ning tahab su palvele vastata.
Ütled Jumalale: "Sinu tahe sündigu."
Vahel Jumal ka keeldub palutust, sest see on sulle parim.
Kolmandaks on rääkida teistele Kristusest.
Kui jõuad koju, tahad helistada inimestele
ja minna naabrite ning sõprade juurde.
Räägi töökaaslastele, mis otsuse sa täna tegid.
Las nad näevad muutust sinu elus.
Hakkad inimesi uuel viisil armastama.
Isegi teisest rahvusest.
Teisest vanusegrupist.
Ka võõrkeelseid.
Armasta neid.
Naerata neile.
See toob tohutu muutuse.
Sellisel viisil tunnistad.
Lisaks mine kogudusse.
Sinna, kus räägitakse Kristusest.
Kindlasti mine piibliõppe- või palvegruppi.
Tutvu teiste kristlastega ja õppige, töötage ning palvetage koos.
Üksi on Kristust raske järgida.
Võid rääkida naabritele Kristusest.
Palun, et langetaksite palvetamiseks pead.
Palun, et paluksid lihtsat palvet,
mida on sajad sel nädalavahetusel palunud.
Palu seda valjult minu järel.
Oo, Jumal.
Olen patune.
Palun andeks oma patu.
Olen valmis oma patust pöörduma.
Võtan Kristuse vastu kui oma Issanda ja Päästja.
Tahan Sind järgida ja teenida.
Tänan, Issand, mida teed täna minu jaoks.
Jeesuse nimel, aamen.
Tõlge: Mailis Mägi ja Mare Peterson